cyanic-selkie/wikianc huggingface dataset:
Konrad Sundlo
Andre verdenskrig
Da det tyske overfallet på Norge kom 9. april 1940 var Sundlo oberst og sjef for de norske styrkene i Narvik. Han hadde vært medlem av Nasjonal Samling siden 1933 og var fylkesfører for NS i Nordland og Troms samtidig som han var regimentsjef i Narvik. Da Vidkun Quisling besøkte Adolf Hitler i Berlin høsten 1939 skal han ha vist fram et brev fra partifellen Sundlo og forsikret at en tysk operasjon i Narvik ville bli løst ved fredelige midler. Marinesjefen Erich Raeder hadde presset på for å få baser i Norge og skal i et direktiv til den tyske marinen av 6. mars 1940 ha forsikret at de ikke ville få vanskeligheter i Narvik. Det var senere ikke mulig å bevise at Sundlo hadde skrevet et slikt brev, og Sundlo selv nektet for det.
Sundlo var Rikshirdsjef en kort periode i 1940 fram til 12. november, da han ble frabeordret etter en hirdens aksjon mot lærerne og elever på Oslo handelsgymnasium. I 1943–1944 var han NS-utnevnt fylkesmann i Oslo og Akershus og til slutt i Sogn og Fjordane fram til frigjøringen.
Rettsoppgjøret
Sundlo ble i landssvikoppgjøret fradømt stillingen som oberst og ble dømt til livsvarig tvangsarbeid. I lagmannsretten stemte fire av sju dommere for dødsstraff. Under ankesaken i Høyesterett stemte tre av ni dommere for dødsstraff. I skjerpende retning la retten vekt på Sundlos arbeid for å verve frivillige til Den Norske Legion i Waffen-SS, for angiveri og oppfordring til angiveri og at han hadde gått inn for å tvangsmobilisere norske ungdommer til militær tjeneste for Tyskland. Sundlo ble benådet og løslatt i 1952.
Sundlo skrev et bokmanus etter krigen, kalt Narvik – byen med kanonen, som dog ikke kom ut i bokform.
Bakgrunn
Sundlo var utdannet offiser og ble uteksaminert fra Krigsskolens øverste avdeling i 1902. Han gikk inn i Nasjonal Samling allerede i 1933 og samme år utnevnt til regimentssjef for Infanteriregiment nr. 15.
16. serierunde i 2. divisjon avdeling 3 2008
'''16. serierunde i 2. divisjon avdeling 3 2008''' ble spilt 16. august 2008.
Norddalsvatnet (Balestrand og Førde)
Norddalsvatnet er en innsjø i kommunene Sogndal og Sunnfjord i Vestland fylke. Den er en del av Gaularvassdraget, og er et av de høyest liggende vannene i vassdraget. Norddalsvatnet ligger nær Jostefonni som er en del av Jostedalsbreen nasjonalpark. Det har utløp mot Gaularfjellet og videre til Eldalsdalen.
Ålmo
Ålmo er ei lita bygd innerst i Foldfjorden på Ertvågsøya i Aure kommune i Møre og Romsdal. I bygda finnes 5-6 gårder samt noen bolighus.
368 Haidea
368 Haidea er en hovedbelteasteroide. Den ble oppdaga den 19. mai 1893 av Auguste Charlois fra Observatoire de Nice i Nice. Bakgrunnen for navnet er ukjent.
Ålmo
Ålmo har utsikt utover Foldfjorden og omkringliggende fjell som Dalamannen, Bårdsetfjellet, Aresvikfjellet og Tustnafjellene.
MS «MSC Orchestra»
MS «MSC Orchestra» er et cruiseskip som ble bygget i 2007 av Aker Yards på sitt verft i Chantiers de l'Atlantique i Saint-Nazaire, Frankrike for MSC Cruises. Skipet er det andre skipet i Musica-klassen. Hun kunne på den tiden romme 2 550 passasjerer fordelt på 1 275 lugarer. De fleste lugarene innvendig ble senere ombygget med to køyesenger og kan derfor nå romme 3 200 passasjerer. Hennes besetning er rundt 990.
I 2010 ble åtte passasjerer; 4 bulgarere og 4 litauere arrestert etter en stor hale av kokain som ble funnet om bord mens hun lå til kai i Dover, Storbritannia. De ble dømt til rundt 15 år hver i 2011.
Skipet
«MSC Orchestra» hadde ved levering en lengde på 293,8 meter (964 fot) og en bredde på 32,31 meter (106 fot). Skipet har en dypgående på 7,88 meter (25,9 fot) og en bruttotonnasje på 92 409 BT. Hun har en kapasitet på 2 550 passasjerer og et mannskaps komplement på 987 besetningsmedlemmer.
Skipets fremdrift er drevet av fem Wärtsilä dieselmotorer av typen 16V38B som gir en ytelse på 58 000 kW og en service hastighet på 23 knop (43 Km/t).
Holstveita
Holstveita (2–18) er en smal veit i Midtbyen i Trondheim sentrum som strekker seg øst-vest fra Prinsens gate 28/30 over to kvartaler til Tordenskiolds gate 11/13. Veita er en av byens lengste med en lengde på 189 meter og er i dag preget av eldre trehusbebyggelse med enkelte unntak helt øst i veita. Den følger et tidligere naturlig løp ut fra byen mot Trondhjems Hospital, og før bybrannen i 1842 ble den vestligste delen av veita kalt Hospitalgaten.
Historie
Veita er opprinnelige et gammelt ferdselsåre som gikk i retning ut fra byen mot Hospitalet. Traséen var lenge en sti eller mindre vei som gikk gjennom et åpent landskap bestående av løkker. Fra slutten av 1600-tallet ble det bygd ut rekker av trehus på veitas sørside, og utover 1700-tallet ble det fortettet på begge sider av veita da byen vokste vestover. Etter bybrannen i 1842 ble Holstveita beholdt, med unntak av nyetableringen av Tordenskiolds gate, som kortet ned veita helt i vest hvor den tidligere møtte Dronningens gate i en skarp vinkel. Etableringen av Tordenskiolds gate førte også til at den gamle Waltersveita forsvant, som tidligere var sideveit til Holstveita.
Holstveita er oppkalt etter forretningsmann og rådmann Lorentz Hansen Holst, som på begynnelsen av 1700-tallet eide tomter i området. Den tidligst dokumenterte bruken av navnet er fra 1768, men navnet kan ha blitt brukt om veita allerede før Holsts dødsfall i 1731.
Cai E
Cai E eller Tsai Ao (tradisjonell kinesisk: 蔡鍔, forenklet kinesisk: 蔡锷, pinyin: Cài È, Wade-Giles: Ts'ai O; født 18. desember 1882 i Shaoyang i provinsen Hunan i Kina, død 8. november 1916 i Fukuoka i Japan) var en kinesisk revolusjonsleder og krigsherre. Han spilte en viktig rolle særlig i tiden umiddelbart etter Xinhai-revolusjonen i 1911.
Han ble født Cai Genyin (蔡艮寅 Cài Gěnyín) og hans stilnavn var Songpo (松坡 Sōngpō).
Bakgrunn
I 1898 studerte Cai ved Yueluakademiet, og dro året etter til Japan for å studere videre der. Cai vendte tilbake til Kina i 1900. han deltok i Tang Caichangs mislykkede opprør, og søkte etterpå tilflukt i Japan.
Hærfører, guvernør
Det sluttet han seg senere til den antikeiserlige Tongmenghuibevegelsen mot Qing-dynastiet, og i 1911 deltok han i Xinhairevolusjonen som styrtet den kinesiske keisermakt. Etter revolusjonen var han øverstkommanderende for militærregjeringen i provinsen Yunnan.
I Yunnan ble Cai E en inspirasjon og et forbilde for den da meget unge Zhu De, som senere skulle bli til en av det moferne Kinas mest fremragende moilitærstrateger og generaler, og en som var med på å forme kommunistenes Røde armé og etterhvert ble øverstkommandereende for (Folkets frigjøringshær).
Da Yuan Shikai utropte seg selv til keiser i 1915, tok Cai og Tang Jiyao til våpen mot hans styrker. Med en hærstyrke på 20.000 soldater beseiret hans Yuans armé på hele 80.000 mann i Sichuan. Flere provinser sluttet seg til, og de revolusjonærte klarte å få Yuan til å legge til side sine keiserlige ambisjoner.
Etter at Yuan døde av nyresykdom ikke lenge etter, var Cai generalguvernør av provinsen Sichuan. Han dro imidlertid snart til Japan for medisinsk behandling, og døde ikke lenge etter.
Ralph Bunche
Ralph Johnson Bunche (født 7. august 1904, død 9. desember 1971) var en amerikansk borgerrettsforkjemper og diplomat.
I 1946 gikk han i FNs tjeneste og ble av generalsekretær Trygve Lie sendt til Midtøsten for planlegge en deling av Palestina mellom arabere og jøder. Araberne aksepterte ikke noen jødisk stat og gikk til krig mot Israel. Da Folke Bernadotte ble drept av jødiske ekstremister høsten 1948, måtte Bunche erstatte ham i denne oppgaven. Han lyktes å oppnå en våpenhvile etter vanskelige forhandlinger. I 1950 ble han tildelt Nobels fredspris for sin mekling i Palestina fra 1948 til 1949. Han ble dermed den første afroamerikaner som mottok fredsprisen.
Jenny McCarthy
Jennifer «Jenny» McCarthy (født 1. november 1972 i Chicago i Illinois) er en amerikansk fotomodell og skuespiller.
Karriere
I 1995 ble McCarthy innleid av MTV for å være programleder i en ny TV-serie, Singled Out. McCarthy hadde to TV-serier som varte kun en kort tid, The Jenny McCarthy Show og Jenny, sistnevnte en sitcom. Hun har også opptrådt i flere filmer, for det meste i små biroller. Hun har også skrevet to bøker, Jen-X (1997), en selvbiografi, og Belly Laughs: The Naked Truth About Pregnancy and Childbirth (2004).
McCarthy hadde et forhold til Ray Manzella, som også var hennes manager. Paret tok ut separasjon, og siden giftet McCarthy seg med John Mallory Asher den 11. september 1999. De har en sønn, Evan, født 18. mai 2002. I august 2005 tok McCarthy og Asher ut skilsmisse.
McCarthy skrev og medvirket i filmen Dirty Love som hadde premiere på Sundance Film Festival i 2005. Filmen mottok mange negative kritikker, og tjente inn under $100 000 på billettsalg.
I boken Jen-X avslørte Jenny at når det gjelder modellarbeid, var hun ikke «særlig komfortabel med nakenhet». Ti år etter at hun var Playmate poserte hun imidlertid igjen for Playboy, og opptrådte i januarutgaven i 2005.
Karlstad lufthavn
Karlstad lufthavn er en flyplass i byen Karlstad i Sverige. Den har status som internasjonal lufthavn.
Historie
Flyplassen ble åpnet for trafikk i 1997. Flyplassen ble bygget siden den eldre flyplassen Karlstad-Jakobsberg (59.36°N, 13.46622°W) forårsakte støy for mange beboere på grunn av sin beliggenhet 3 km fra Karlstad sentrum, og også fordi en lengre rullebane var ønskelig.
Muséhagen
Muséhagen, Muséplass 3, er en botanisk hage ved Universitetsmuseet i Bergens naturhistoriske avdeling på Nygårdshøyden i Bergen.
I dag er Muséhagen, Arboretet og Botanisk hage samlet under navnet Universitetshagene.
Historie
Hagen ble anlagt i årene 1897-99 etter plan utarbeidet av Jørgen Brunchorst, og omfatter 14 mål med ca. 3 000 forskjellige arter som er samlet inn i årenes løp. De fleste av disse er hentet inn som frø fra viltvoksende planter i Norge og resten av verden, men hagen har også kulturformer av spesielt vakre eller viktige økonomiske planter.
I 1890-årene ble tomten fylt opp ved at private kunne tømme overskuddsjord der. Den første rhododendron som ble plantet ut i parken, kom fra hagen til Jørgen Brunchorsts mor. Like innenfor hageporten ved museets nordfløy står to barlindtrær, hentet fra hagen til Hans Tank i sentrum, der de trolig ble plantet i 1788. I 1929 ble de flyttet til Muséhagen med hesteskyss.
Hagens 10 meter høye veksthus, Palmehuset, ble oppført av arkitekt Gustav Bild i 1901. Veksthuset ble kjøpt komplett i Breslau og bekostet av Conrad Mohr. Drivhuset hadde opprinnelig gotiskpreget støpejernsdetaljering og et spissbuet glasstak. Midtpartiet hadde også en omløpende plattform (balkong), helt i tråd med internasjonal drivhus-arkitektur. Veksthuset ble ombygd ved midten av 1900-tallet, bl.a. med nytt tradisjonelt saltak.
Hageanlegget med gartneribygget er fra 1890, og veksthuset ble fredet etter forskrift i 2013.
Hagen tjente som Universitetet i Bergens botaniske hage til 1996, og er fortsatt uteavdeling rundt De naturhistoriske samlinger ved Universitetsmuseet i Bergen. En ny og langt større botanisk hage på 70 mål er etablert ved Arboretet og Botanisk hage på Milde, men Muséhagen er bevart intakt og beholdt som en litt enklere botanisk hage i byen.
Ola Hobber Nilsen
Han dømte cupfinalen mellom Lillestrøm sportsklubb og Sarpsborg 08 i 2017 sammen med Geir Oskar Isaksen og Anders Velo.
Hobber Nilsen debuterte i gruppespillet i Europa League torsdag 23. november 2017 med kampen FC Sheriff (Moldova) - FC Zlin.
Nilsen er fra samme klubb som fotballdommeren Tom Henning Øvrebø.
Allround-VM på skøyter 2007
Allround-VM på skøyter 2007 fant sted på innendørsbanen Thialf i Heerenveen, Nederland. Mesterskapet gikk over tre dager. Arrangøren Koninklijke Nederlandsche Schaatsenrijders Bond (KNSB) feiret sin 125-årsdag med fulle tribuner alle tre dager.
Løpere fra arrangørlandet, Nederland, vant både kvinnenes og mennenes mesterskap; Ireen Wüst vant med 1.853 tidspoeng etter å ha bli slått av Martina Sáblíková i EM, mens Sven Kramer satte verdensrekord på mennenes 10000 meter da han vant VM. For første gang siden 1979 kom kvinnens og mennenes allroundverdensmester fra samme land. Regjerende mester for menn, Shani Davis, kom på sjetteplass, mens tidligere sprintverdensmester Erben Wennemars debuterte i allroundverdensmesterskapet med femteplass. Regjerende mester for kvinner, Cindy Klassen, kom på tredjeplass, 0.239 poeng etter Anni Friesinger, som ikke deltok i 2006.
Regler
Alle 24 deltagende skøyteløpere får gå de tre første distanse; 12 løpere får gå fjerde distanse. Hvem som får gå den fjerde og siste distansen avgjøres av resultatlisten fra den lengste av de tre første distansene og fra sammenlagtstillingen etter tre distanser. Disse to resultatlistene settes opp mot hverandre på følgende måte:
Fredagens løp
Mesterskapet startet kl. 17.00 sentraleuropeisk tid.
Friesinger, tre ganger allroundverdensmester, deltok for første gang siden 2005 og vant første distanse, som i 2005 da hun vant alle fire distanser. Med 38,44 gikk Wüst sin beste 500 meter i allround-VM, mens regjerende mester Klassen, som i forrige allround-VM vant 500-meteren med 1,24 sekunder, kom på tredjeplass.
I 2006 vant Kramer 5000-meteren med ett hundredels sekund foran Hedrick, og 0,52 sekunder foran Davis på fjerdeplass. Nå var Kramer dominerende og vant distansen med en margin på 3,19 sekunder foran Verheijen i det siste paret. Davis kom inn 13,23 sekunder etter Kramer og endte på tredjeplass etter første dag. Også Fabris, som lå på andreplass etter første dag, hadde tapt til Kramer sammenlignet med 2006. Ervik, som bare var 1,12 sekunder etter Kramer i 2006, åpnet i 1500-meter-tempo, men sakket betraktelig av og gikk inn til niendeplass.
Lørdagens løp
Wüst sin vinnertid var 0,02 sekunder etter hennes personlige rekord fra Allround-VM 2006 i Calgary. Hun slo Friesinger med 1,85 sekunder da hun gikk alene i det niende paret etter at Groenewold trakk seg på grunn av sykdom. Wüsts løp var det raskeste noen gang i Europa. I det tiende paret tapte regjerende mester Klassen 0,77 sekunder til Friesinger på de første 300 metrene, noe hun ikke klarte å ta igjen, og gikk inn etter landskvinnen Nesbitt. Europamester Sáblíková endte på 11.-plass, mer enn fire poeng etter Wüst sammenlagt. Sammenlignet med EM hadde Wüst vunnet mer enn to poeng på Sáblíková på de to korteste distansene.
Dette ble Kramers svakeste distanse i mesterskapet, svakt nok til at Fabris reduserte avstanden i sammendrager fra 0,473 til 0,063 poeng eller 1,26 sekunder før siste distanse. Før Kramer og Fabris gikk i siste par hadde Wennemars satt banerekord med 1:45,19 i det tiende paret. Davis ble nummer fire, tre plasser tilbake sammenlignet med Calgary, og måtte slå Wennemars på 10000-meteren for å ta bronse – samtidig som han ikke måtte bli slått av Verheijen med mer enn mer enn 12,92 sekunder, noe som kunne bli vanskelig da Verheijen hadde slått Davis med 10,04 sekunder på den halve distansen. Hedricks trettendeplass på distansen og tolvteplass etter tre distanser holdt ikke til å komme med på siste distanse.
Før det siste paret ledet Wüst med 0,557 poeng, eller 3,34 sekunder på 3 000-meteren, på Friesinger. Wüst, som startet raskest, gikk fra Friesinger på hver eneste runde, og slo til slutt den tyske veteranen med 3,72 sekunder. Hun økte med det ledelsen sammenlagt til 1,853 poeng til Friesinger og 2,092 poeng til Klassen. Bare to av Wüsts rundetider var over 32 sekunder. Sáblíková, som vant denne distansen i EM, gikk nå 2,35 sekunder saktere enn i Collalbo, og hun endte på femteplass, plassen bak van Deutekom som ble nummer ti på denne distansen i EM.
Søndagens løp
Wüst ble den yngste allroundverdensmester for kvinner siden Karin Busch vant i Inzell i 1982. I det andre paret gikk den nye langdistansedronningen Sábliková mot den tredoble OL-vinner på distansen, Pechstein. Sábliková vant paret suverent med den raskeste tiden i Europa noen gang og hele 10,67 sekunder foran Pechstein, og disse tidene holdt til første og andreplass på distansen. Verdensmester Wüst ble nummer tre på distansen, et bedre løp enn på den samme distansen i EM. Friesinger gikk relativt svakt og ble nummer ni på distansen, men klarte likevel sølv sammenlagt, drøyt to tidels poeng foran Klassen.
I det siste paret forbedret Kramer sin egen verdensrekord fra Allround-VM 2006 med 0,72 sekunder og ble den første i verden til å gå under 12:50. Kramer måtte bare gå på tiden 13:12 for å bli verdensmester, men i det siste paret var han og Verheijen i en egen klasse. Kramer vant paret med seks sekunder, mens Verheijen slo Fabris med 15,50 sekunder, tre og et halvt sekund for lite til å ta sølvmedaljen. Pallen ble med det den samme som i EM. Ervik kom på pallen på 10000-meteren for første gang i internasjonale løp denne sesongen og avanserte fra tiende til åttendeplass sammenlagt.
Skarvedalsvatnet
Skarvedalsvatnet er en innsjø i kommunene Sogndal og Sunnfjord i Vestland fylke. Den er en del av Gaularvassdraget, og har utløp til Skarvedalselvi, som renner til Nystølsvatnet på Gaularfjellet.
The Piper at the Gates of Dawn
The Piper at the Gates of Dawn er debutalbumet til Pink Floyd og ble utgitt i august 1967. Dette er det eneste Pink Floyd-albumet hvor Syd Barrett spiller en aktiv rolle. Albumet regnes som et av de viktigste psykedelisk rock-albumene grunnet Barrett sine unike komposisjoner. Tekstene handler om alt fra gnomer til sykler til verdensrommet. Albumet ble spilt inn i Abbey Road Studios.
Tittelen på albumet kommer fra Kenneth Grahames bok Det suser i sivet. Fløyteblåseren det refereres til er den greske guden Pan.
I 2003 ble albumet stemt frem til 347. plass på Rolling Stones liste over de 500 beste albumene gjennom alle tider. Albumet er anmeldt og omtalt som en «klassiker» av musikkavisen Panorama.
Høsten 2007 ble albumet utgitt i en ny versjon på tre CD-er. De to første inneholdt mono- og stereoversjon av albumet, mens den siste inneholdt nye versjoner av «Interstellar Overdrive» og «Matilda Mother», samt fem av de seks låtene som var med på bandets tre første singler.
Besetning
Annet personell:
Trøndersk Forfattarlag
Trøndersk Forfattarlag / Forfatterlag er en norsk interesseorganisasjon stiftet i 1977 for å «arbeide for å fremme trønderske forfatteres kår, særlig med hensyn til arbeidsmuligheter, økonomi og bruken av deres verker».
Initiativtakere var Fredrik Skagen og Øystein Dolmen. Lagets første styre ble Fredrik Skagen (formann), Jan Erik Isdahl (nestformann), Oddmund Hagen (sekretær), Laila Holm (kasserer) og Mildrid Ryan (styremedlem).
Fra 1997 har Forfatterlaget disponert Trondheim kommunes dikterbolig Adrianstua, som leies ut til lokale forfattere for fem år av gangen. Laget arrangerer også forskjellige litteraturarrangemeneter, blant annet en årlig hagefest ved Adrianstua. Fra 2000 deler Trøndersk Forfattarlag ut et forfatterstipend fra Laila Holms minnefond.
Nina Valsø
Nina Valsø (født 8. mars 1962 i Halsa, død 14. april 2002) var en norsk dramatiker.
Hun vokste opp i Valsøyfjord i Nordmøre, og flyttet til Trondheim da hun skulle begynne på videregående skole.
I 1989 ble hun tildelt Den europeiske kringkastingsunionens (EBUs) pris for fjernsynsdramaet Sjakk Matt. Hun debuterte som scenedramatiker i 1993 med stykket Drømmen om Panama, som handler om krigsseilere og barna deres. Ved siden av dramatikk skrev hun også dokumentartekster, dikt og sangtekster.
Liste over elver i Agder
Dette er ei liste over elver i Agder fylke.
Elver og vassdrag i Agder
Agders vassdragsnatur domineres av de seks store sørlandselvene: Sira, Kvina, Mandalselva, Otra, Tovdalselva og Nidelva. Nidelva har mesteparten av sine kildeområder i Telemark. Langs kysten av Agder ligger en rekke mindre vassdrag, hvorav Lygna og Audna, Vegårvassdraget og Gjerstadvassdraget er de største. Langs fylkesgrensa i vest ligger også de øverste delene av flere elver som renner vestover og inn i Rogaland.
Liste over elver
Hver linje inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden. Lista er begrenset til elver med nedbørfelt over 20 km² eller middelvannføring over 1,00 m³/s.
Lista omfatter kun elver som helt eller delvis ligger i Agder.
Åse Grønlien Østmoe
Åse Grønlien Østmoe (født 19. januar 1942) er en norsk politiker. Hun har vært ordfører i Åmot og nestleder i Senterpartiet.
Janne Kokkin
På Trøndelag Teater har Janne Kokkin spilt mange sterke kvinneskikkelser, blant annet Rita i Educating Rita, Rebekka West i Rosmersholm, tittelrollen i An-Magritt etter Johan Falkbergets roman, og Siv i Lasso rundt fru Luna av Agnar Mykle. Blant andre stykker hun har medvirket i er Snart kommer tiden, Knivskarpe polaroider, 24 mislykte nordmenn, Kranes konditori og Geita – eller hvem er Sylvia.
Kokkin har også jobbet med film, og ble bl.a nominert til Amandaprisen 1995 i klassen beste kvinnelige skuespiller for sin rolle i Mørketid – kvinners møte med nazismen. Hun har også spilt i filmene Fengslende dager for Christina Berg, Glasskår og Bare Bea.
Mokkabønner
Mokkabønner er et produktnavn som sukkervarefabrikanten Nidar benytter om et av sine sjokoladeprodukter. Mokkabønnene består av kraftig mørk sjokolade smaksatt med kaffe og formet som kaffebønner. Produktet kom opprinnelig på markedet i 1917.
Bergene sjokoladefabrikk var den første som introduserte produktet mokkabønner på markedet. Det skjedde 11 år etter at Alf Bergene etablerte sin fabrikk i Oslo i 1906. Mokkabønnene på Nidar ble for første gang produsert i 1924. Hos Nidar fantes de først kun i løsvekt, mens Bergenes versjon ble solgt i en forpakning som lignet esken som Nidar benytter i dag (2018). Pakningen er mer eller mindre uforandret siden 1917. Helt siden sjokoladefabrikantene Nidar og Bergene fusjonerte i 1980, har det kun vært en type Mokkabønner på det norske markedet. Sammen med Sfinx og Kremtopper utgjør Mokkabønnene Nidars konfekttrio.
Löcknitz
Löcknitz er en elv nord i Tyskland, og en av sideelvene til Elben, med en lengde på 66 km. Den har sitt utspring fra sør for Parchim i Mecklenburg-Vorpommern, og den renner gjennom Karstädt, Lenzen og Dömitz i Brandenburg og Niedersachsen, og den munner ut i Elbe ved Wehningen, et par kilometer etter Dömitz.
Léonce Élie de Beaumont
Jean-Baptiste Armand Louis Léonce Élie de Beaumont (født 25. september 1798 i Canon ved Caen nær departementet Calvados i Frankrike, død 21. september 1874 samme sted) var en fransk geolog. Han er kjent for den første geologiske kartleggingen av Frankrike, og for sin teori om fjellkjededanning.
Biologi
Léonce Élie de Beaumont foretok i 1821, på oppdrag av regjeringen, en vitenskapelig reise til England, hovedsakelig for å studere landets geologiske forhold. Etter at han kom tilbake begynte han som ingeniør for Ecole des mines, og ble så utnevnt som ingénieur en chef. I 1829 ble han professor i geologi ved École des mines, og i 1832 professor ved Collège de France, i 1835 medlem av Det franske vitenskapsakademiet, der han i 1853 ble utnevnt til permanent sekretær.
Han er mest kjent for, sammen med Armand Dufrénoy, å ha utarbeidet geologiske kart over Frankrike i skalaen 1:500 000, som ble gitt ut i seks artikler fra 1840 til 1842, samt tilhørende tekst: Explication de la carte géologique de la France (1841-48). Begge ble tildelt Wollastonmedaljen for verket i 1843.
Han fikk stor oppmerksomhet, men ikke så mange tilhengere med Élie de Beaumonts Notice sur le systéme des montagnes (1849-52), hvor han inndeler fjellkjedene i visse system etter hovedretningene deres, og framstillingen av teorien om at alle fjellkjeder med samme retning ble løftet opp i samme periode, og at oppløftingen hadde sammenheng med avkjøling av jorden. Av andre arbeider han skrev, er Leçons de géologie pratique (tre bind, 1845). I 1867 fikk han i oppdrag å lede arbeidet for å opprette et nytt og mere detaljert kart i større skala over hele Frankrike.
Beaumont ble også medlem av Det prøyssiske vitenskapsakademiet, utenlandsk medlem av Royal Society, og fra 1848 utenlandsk medlem av Kungliga Vetenskapsakademien.
Lérez
Dens viktigste sideelver er Salgueiro, Cabaleiros, Rio Grande, Rio do Castro, Quireza, Tenorio og Almofrei.
Robert E. Kahn
Etter høyskolegraden B.E.E. fra City College of New York i 1960, tok Kahn master- og phdgrader ved Princeton University i 1962 og i 1964.
Han er mottager av blant annet Turing-prisen og et stort antall andre priser for sitt arbeide.
I 1972 begynte han i DARPA (som da het ARPA). I oktober samme år viste han ved den Internasjonale Datakommunikasjonskonferansen en oppkobling av 40 forskjellige datamaskiner ved hjelp av ARPANET. Dette var første gang et slikt nettverk ble offentliggjort.
Da han ble direktør for DARPAs kontor for databehandlings-teknikker startet og ledet han et strategisk datautviklingsprogram som de føderale myndighetene brukte en milliard dollar på. Dette er det største forsknings- og utviklingsprogrammet innen datateknologi som de føderale myndighetene har stått for.
Internett
Mens han arbeidet med et prosjekt for pakkeswitsjet nettverk, fikk han de første ideene for det som senere ble Transmission Control Protocol (TCP), som var tenkt som erstatning for en tidligere nettverksprotokoll, NCP, som ble brukt i ARPANET. Mens han arbeidet med dette var han toneangivende i dannelsen av grunnlaget for datasamband i en åpen dataarkitektur. Dette ga mulighet for at datamaskiner over hele verden kunne utveksle data uavhengig både av maskinvare og programvare i de enkelte maskinene i nettet. For å oppnå dette ble TCP programmert etter kravspesifikasjonen nedenfor:
Vint Cerf ble med i prosjektet våren 1973. Sammen fullførte de den første versjonen av TCP. Senere ble dette skilt mellom to forskjellige nivåer med de mer grunnleggende funksjoner flyttet til Internet Protocol (IP). Begge disse delene sammen kalles TCP/IP og er grunnlaget for funksjonaliteten i Internett.
Senere karriere
Etter tretten år i ARPA sluttet han og dannet Corporation for National Research Initiatives (CNRI) i 1986. I 2006 er han styreformann og administrerende direktør for stiftelsen. Stiftelsen drives uten profitt og har som mål er å påvirke utviklingen av den nasjonale datainfrastrukturen og gi økonomisk støtte til slike prosjekter.
Russell Allen
Biografi
Allen har vært vokalist i Symphony X siden 1995, og har sluppet 6 studioalbum sammen med bandet.
Han slapp også ut sitt første soloalbum, Atomic Soul, 25. april 2005. I tillegg til vokal spiller han også bassgitar på konserter når sangen «Atomic Soul» fremføres. Han går også under navnet Sir Russell Allen (fordi han jobbet på en middelalder-restaurant), og er kreditert som det i multiinstrumentalist Arjen Anthony Lucassen sitt verk, Universial Migrator, under det navnet. Han har også vært på turné med Star One.
Sommeren 2005 dro han på turné med Symphony X på Dave Mustaines sin kjempeturné sammen med band som Dream Theater, Megadeth, og Nevermore.
Allen har også samarbeidet med den norske vokalisten Jørn Lande under navnet Allen/Lande.
Stil
Russell er kanskje mest kjent for sin kraftige stemme. Multiinstrumentalist Arjen Lucassen har sagt følgende om Russell Allen:
Diskografi
Solo
Med Symphony X
Med Jørn Lande (som Allen/Lande)
Dirk IV av Holland
Dirk IV (fødselsår ukjent – drept ved Dordrecht 13. januar 1049) var fra 1039 til 1049 greve av Holland og Vest-Friesland.
Dirk IV var sønn av Dirk III og Othelinde av Sachsen. Da han overtok grevskapene etter faren fortsatte han hans politikk, noe som betød at han aktivt arbeidet for å øke makten og landområdene. Dermed skjendet han rettighetene og interessene til biskop Bernold av erkebispedømmet Utrecht og andre mektige klostre og bisper i Sør-Nederland.
Denne politikken førte til konflikt med den tyske keiser Henrik III og riksbispene, og med hærmakt overvant keiseren Dirk IV og hans hær i 1046. Dirk ble da tvunget til å oppgi området han hadde erobret.
Ikke lenge etter at keiseren hadde vendt tilbake til Tyskland begynte Dirks plyndringstokt mot bispedømmene Utrecht og Liège. Han inngikk dessuten en pakt med hertug Gottfried II av Lothringen og grevene av Flandern og Hainaut. Dette resulterte i at keiseren på ny dro ut på en straffe-ekspedisjon mot Dirk i 1047. Denne gangen mistet Dirk både Vlaardingen og grevens borg i Rijnsburg som ble helt rasert av keiserens menn, men keiseren ble tvunget til retrett. Under retretten led keiserens hær store tap, og Dirks allierte gjorde da åpent motstand mot ham.
I 1049 lokket bispene av Metz, Liège og Utrecht ham i et bakhold ved Dordrecht og drepte ham.
Dirk døde ung, ugift og barnløs. Hans yngre bror Floris arvet grevskapene etter ham.
Trøndelag Teater
Trøndelag Teater er et institusjonsteater i Trondheim. Elisabeth Egseth Hansen har vært teatersjef siden 1. januar 2019.
Historie
På starten av 1800-tallet var det flere etablissementer i Prinsens gate der det ble spilt teater.
Det Forenede Dramatiske Selskap hadde lokaler i Lohrmanngården, som lå der hvor Prinsens gate i dag krysser Erling Skakkes gate. Lohrmanngården var en enetasjes hjørnegård der det var mulighet for å leie rom, både til festligheter og forestillinger. I 1816 ble en egen teaterbygning reist i Lohrmanns hage, matrikulert som Prinsens gate 18. Arkitekt var Nicolai Wilhelm Gedde. Bygningen var i to etasjer. Kapasiteten var 550 tilskuere, alle med god sikt til den skrå scenen. Til tross for mange ombygginger er denne teatersalongen bevart helt til i dag (2022).
I 1858 ble Lohrmanns gård revet og erstattet med et murbygg i forlengelsen av teaterbygningen. Arkitekt for nybygget var Heinrich Ernst Schirmer, som på denne måten ga teatret sin endelige form, med publikumsfoajé og kafé i anleggets søndre del. Trolig ble det samtidig bygd på en korridor langs scenen og salongen på gårdssiden. Neste bygningsmessige endring kom i 1890, da Karl Norum utarbeidet planer for eksteriørmessige utbedringer. Tegningene er ikke kjent, men de lå til grunn for en ombygging av inngangspartiet mot Prinsens gate og en dekorering av hovedfasaden. I fire høye, rundbuede nisjer på veggen malte Arne Fladager de fire musene Terpsichore, Melpomene, Thalia og Polyhymnia, som alle forbindes med teater og skuespillerkunsten. Flere mindre ombygginger i første halvdel av 1900-tallet ga bedre garderobeforhold for både skuespillere og publikum, og det ga utvidet verkstedsplass i nordfløyens underetasje. Nye tekniske rom kom til ved ombyggingen i 1947-48, med Helge Thiis som arkitekt. Disse arbeidene omfattet i tillegg hovedinngang, publikumsgarderobe, trappehuset og kafélokalet (Grand Café/Theatercafeen), som etter en stund med privat drift ble en del av Trøndelag Teaters virksomhet og ansvar. Teaterbygningen ble fredet i 1969, og var eid av Det Trondhjemske Theaterinteressentskab til 1973. Etter mange års debatt om nytt teater eller utvidelse av det eksisterende teatret ble det i årene 1995–1997 reist et stort tilbygg på vestsiden, tegnet av 4B Arkitekter. Nybygget fikk egen inngang fra Leüthenhaven, og publikumsfoajé langs Erling Skakkes gate, sammenføyd med det gamle publikumsarealet. En stor sal med 500 publikumsplasser utgjør en hoveddel av tilbygget, som dessuten har to mindre scener og store og moderne tekniske rom og andre nødvendige praktiske fasiliteter.
I 1937 åpnet Henry Gleditsch et fast teater i Trondheim, Trøndelag Teater. Åpningsforestillingen Kvinnene på Niskavuori av Hella Wuolijoki med regi av Henry Gleditsch hadde premiere 14. oktober. Økonomien var stram, så ulike metoder ble tatt i bruk for å få driften til å gå rundt. For å få inn mest mulig inntekter pr. forestilling, ble det solgt billetter for ståplasser. Da krigen kom møtte teateret harde tider. Gleditsch ble henrettet av nazistene, og de fikk kontroll over teatre. Publikum boikottet forestillingene, men det ble innført tvangssalg av billetter. Den 19. oktober 1944 gikk teppet ned for siste gang under krigen, etter det stadig synkende publikumsbesøket.
Driften kom imidlertid i gang igjen etter krigen. Victor Huseby ble ny teatersjef i 1951, og han satt 15 år i sjefsstolen. Han var en økonomiens mann. Alle forestillingene skulle settes opp på en billigst mulig måte. Det gikk sjelden en kveld uten at det foregikk en eller annen form for underholdning på scenen. Huseby innførte en tradisjon på teateret. Hver vår oppførtes en musikal eller operette, som ofte fikk strålende kritikker i pressen.
I 1966 overtok den unge og ukjente Erik Pierstorff sjefsstolen ved teateret. Hans kjennemerke var at han nesten daglig sørget for medieomtale om teateret i avisene. Innføringen av nye arbeidsformer og yngre, friskt blod til teateret vil alltid bli husket som en av Pierstorffs mange ideer.
Scener
Den originale teaterbygningen er fra 1816. Siden 1997 er den gamle scenen innlemmet i det nye teaterhuset som ble innviet av dronning Sonja. Teatret består i dag av seks faste scener:
Alle de tre nye scenene, Hovedscenen, Studioscenen og Teaterkjelleren, er bygget som black box-scener, men Hovedscenen har som regel titteskapform. Til oppsetningen av En folkefiende i 2010 ble Hovedscenen bygget om til en black box.
Trøndelag Teater er en av få teaterbygninger i Nord-Europa som fremdeles har en skråscene.
Best besøkt
De åtte best besøkte forestillingene fra 1937 til 2006 er:
Felbertauerntunnelen
Felbertauerntunnel er en veitunnel i Østerrike som går gjennom fjellet Felber Tauern og forbinder delstatene Salzburg og Øst-Tirol.
369 Aëria
369 Aëria er en hovedbelteasteroide. Den ble oppdaga den 4. juli 1893 av Alphonse Louis Nicolas Borrelly fra Observatoire de Marseille i Marseille. Navnet er latin for luft, et av de fire klassiske elementene.
Sjåvinisme
Begrepet er et eponym fra en nær mytisk person, Nicolas Chauvin, en fransk soldat som skal ha utført en rekke overmenneskelige dåder under Napoleonskrigene.
Don King
Donald «Don» King (født 20. august 1931) er en amerikansk boksepromotør. King er spesielt kjent for sin karakteristiske hårfrisyre og sine mange gullkjeder.
Don King ble født i gettoen i Cleveland i Ohio. Han begynte tidlig som løpegutt for mafiaen og startet med illegal gamblingvirksomhet. I 1966 ble han funnet skyldig i å ha knivstukket en person med døden til følge og dømt til under fire år i fengsel. 13 år tidligere hadde imidlertid King drept en person som forsøkte å rane hans casinovirksomhet, men ble frifunnet da han handlet i selvforsvar. Kings nære forhold til mafiaen ble brukt som forklaring på hans milde dom.
King ble virkelig kjent i 1974 da han promoterte storkampen Rumble in the Jungle som gikk mellom Muhammad Ali og George Foreman i Zaire. Han sponset også storkampen Thrilla in Manilla mellom Ali og Joe Frazier året etter.
King er kanskje mest kjent for sitt samarbeid med Mike Tyson. Gjennom Tysons karriere arrangerte King noen av de mest pengeinnbringende kampene i historien. Samarbeidet opphørte i 1997 etter at Tyson offentlig gikk ut og sa at King hadde manipulert og lurt ham for mange millioner. Tyson er ikke den eneste som har anklaget King for dette, da han har vært forfulgt av rettssaker og søksmål i mange tiår. King ble angivelig banket opp av Tyson i en hotellresepsjon i 1997.
Etter å ha vært under etterforskning for skattesnusk på nittitallet ble sekretæren dømt, mens King selv slapp fri. Hans respons var å ta med hele juryen på badeferie til Hawaii.
I 1999 havnet King igjen i søkelyset. Storkampen mellom Evander Holyfield og Lennox Lewis endte uavgjort, og dommerne ble etterforsket for kampfiksing da mange mente kampen var fikset. King ble beskyldt fra mange hold for å være direkte involvert, da et uavgjort resultat førte til returkamp og mange millioner i lommen på King.
Bortsett fra Ali, Frazier og Foreman har King vært promotør for kjente boksere som Evander Holyfield, Félix Trinidad, Mike Tyson, Larry Holmes, Carlos De Leon, Wilfredo Benitez, Wilfredo Gomez, Roberto Duran, Julio Cesar Chavez, Juan Laporte, Edwin Rosario, Salvador Sanchez, John Ruiz, Hector Camacho, Christy Martin, Aaron Pryor, Alexis Arguello, Oscar de la Hoya, Oliver McCall og mange andre.
San José de Mayo
San José de Mayo er en by i det sørlige Uruguay. Byen, som har om lag 36 747 innbyggere, er hovedstad i San José-departementet. San José de Mayo ligger 51 meter over havet. Byen er oppkalt etter Josef fra Nasaret, og innbyggerne kalles maragatos eller josefinos («josefinere»).
Historie
San José de Mayo ble grunnlagt i 1. juni 1783 av Eusebio Vidal.
Befolkning
Kilde:
Transport
Ruta 3 forbinder San José de Mayo med ruta (sør) og Bella Unión (nord).
Billy Crudup
William Gaither «Billy» Crudup (født 8. juli 1968 i Manhasset i New York) er en amerikansk skuespiller.
Hawker Hart
Hawker Hart var et britisk dobbeltdekker, et toseters lett bombefly brukt av Royal Air Force som spilte en viktig rolle i mellomkrigstiden. Hawker Hart ble konstruert av Sydney Camm mot slutten av 1920-tallet og var en av Hawker-fabrikkens store slagssuksesser. Hawker Hart ble bygget i mange varianter med egne navn som Audax, Hartebeest, Demon, Hardy og Osprey.
Bevæpning
Bevæpningen var et enkelt fastmontert foroverettet Vickers maskingevær i .303 British og et Lewis maskingevær av samme kaliber for navigatøren. Hart var først og fremst tenkt som et lett bombefly og rekognoseringsfly. Det kunne ta RAFs 12, 20 og 50 punds bomber, opptil 225 kilo bomber under vingene.
Sven Otto Littorin
Sven Otto Julius Littorin (født 20. mai 1966 i Skänninge i Östergötland i Sverige) er en svensk, konservativ politiker. Han var partisekretær for Moderata samlingspartiet («Moderaterna») fra 2003 til 2006 og arbeidsmarkedsminister fra 2006 i den svenske regjeringen. Han trakk seg av private grunner den 7. juli 2010.
Hawker Hart
Motor og flyegenskaper
Motoren var en 12-sylindret Rolls-Royce Kestrel som kunne yte 525h og gav flyet en fart på 296 km/t når det ikke var fullastet med bomber. Dette var raskere enn de fleste av RAFs jagere på den tiden, og også raskere enn Bristol Bulldog, RAFs nyeste jagerfly! Hart-maskinen var svært manøvrerbar. Dette var en medvirkende årsak til at Bulldogen ble faset ut ganske raskt til fordel for Hawker Fury, en videreutvikling av Hart-konstruksjonen.
Sven Otto Littorin
Bakgrunn og politisk arbeid
Sven Otto Littorin har studert økonomi ved Lunds universitet og har fenriks grad i det svenske artilleriet. Han var riksordförande for Moderat Skolungdom 1984-85, medlem av Sveriges Centrala Värnpliktsråd og Försvarets Personalvårdsnämnd 1986–87, samt politisk rådgiver og stabssjef hos skatteminister Bo Lundgren i det svenske finansdepartementet 1991–93. Han har også hatt en rekke styreverv i ulike selskaper, deriblant i Timbro, en svensk markedsliberal tankesmie.
Hawker Hart
Utvikling og bruk
Prototypen fløy første gang i 1928, og fikk navnet Hart (han-hjort). Hawker Hart ble brukt i Midtøsten under Abyssinerkrisen i 1935-1936 og i India og Afghanistan i mellomkrigstiden. Under den finske vinterkrigen fløy fire svenske Hawker Hart for det finske luftvåpen, utstyrt med en Bristol Pegasus stjernemotortor i stedet for Kestrel-motoren. Også i Storbritannia ble Hart brukt som kommunikasjonsfly gjennom første halvdel av andre verdenskrig.
Sven Otto Littorin
Bakgrunn og politisk arbeid
Sven Otto Littorin var partisekretær for Moderaterna fra 1. januar 2003 og partiets næringslivsrepresentant i den borgerlige valgalliansen Allians för Sverige under valgkampen i 2006. Han var dermed ansvarlig sjef for partiets organisasjon, medarbeidere og økonomi. Etter Riksdagsvalget i Sverige 2006 ble posten overtatt av Per Schlingmann.
6. oktober 2006 ble Littorin minister i regjeringen under statsminister Fredrik Reinfeldt, fra 1. januar 2007 som leder for det nyopprettede Arbeidsmarkedsdepartementet. Som arbeidsmarkedsminister forsvarte Littorin «den svenske modellen» og fagforeningenes viktige rolle mot kritikk fra borgerlige kolleger. Få dager før han gikk av, kom han med et utspill der han krevde umiddelbar kjønnskvotering i svenske selskapsstyrer. Dette stred med partiets offisiell syn, og den nye arbeidsmarkedsministeren Tobias Billström trakk umiddelbart tilbake forslaget.
Hawker Hart
Utvikling og bruk
Hart og dens mange varianter var en av Hawker Aircraft Ltd.s store salgssuksesser. Modellen ble solg til Canada, Australia, Egypt, Perserriket, Irak, Britisk Malaya, Sør-Afrika, Sør-Rhodesia, Estland, Sverige, Spania, Portugal og Kongeriket Jugoslavia.
Sven Otto Littorin
Bakgrunn og politisk arbeid
I juni 2007 avslørte den svenske internettavisa Friktion at den MBA-eksamenen som Littorin hadde fått fra Fairfax University i USA ikke blir ansett som godkjent akademisk eksamen ifølge amerikanske retningslinjer. Littorin fjernet senere denne opplysningen fra sin CV.
Hawker Hart
Varianter
Det ble laget en rekke varianter av Hart-maskinen. Både Perserriket, Sør-Afrika, Estland og Sverige bestilte egne varianter, sistnevnte med Bristol Pegasus IM2 stjernemotor. Det ble bygget egne treningsmodeller, tropiske modeller med sandfiltre for å ta av og lande under ørkenforhold og en egen jagermodell, Hart Fighter. Egne modeller for nærstøtte til hæren (jagerbomber/Oppklaringsfly) ble videreutviklet med erfaring fra de nye modellene: i 1931 kom Hawker Audax, og i 1934 Hawker Hartebeest, et lett bombefly som igjen bygget på Audaxen.
Sven Otto Littorin
Bakgrunn og politisk arbeid
Littorin var tidligere gift med økonomen Ann Zetterberg Littorin. Sammen har de tre barn. Han er bosatt i Stockholm.
Anarkosyndikalisme
Anarkosyndikalisme er en politisk retning både innenfor syndikalismen og anarkismen. Den ønsker å få etablert et desentralisert, arbeiderstyrt samfunn. Anarkosyndikalister mener at man gjennom fagforeninger, streiker og annen direkte aksjon, må søke å gradvis bygge ned statens og private eiere sin makt, og erstatte den statsregulerte kapitalismen med et samfunn hvor produksjonen styres demokratisk av arbeiderne og lokalsamfunnene.
Hawker Hart
Varianter
En egen jageflyvariant ble bestilt av RAF, som forlangte at denne skulle være rask nok til å kunne avskjære en Hart. Denne kom i 1938 og ble kalt Hawker Demon, og var i utgangspunktet ment som en ren nødløsning før den mer avanserte Hawker Fury (som også bygget på Hart) kom ut i tjeneste. Mer enn 200 stykker ble bygget, og Demon ble brukt av Royal Australian Air Force i tillegg til RAF.
Anarkosyndikalisme
Syndikalisme og anarkisme
Syndikalismen og anarkismen er beslektede idéretninger, og i anarkosyndikalismen har de forskjellige oppgaver. Syndikalismen er arbeiderklassens kampbevegelse og står for den praktiske organisering av arbeid, arbeidernes økonomiske frigjøring og fordeling av arbeidets goder til arbeiderne. Anarkismen er den maktkritiske filosofien som bl.a. omhandler arbeidernes (og enkeltmenneskets) intellektuelle frigjøring.
Hawker Hart
Varianter
Varianten Hawker Hardy ble bygget i begrenset antall i 1934/35. Hardy ble bygget som en allbruksfly for ørkenforhold, og inneholdt blant annet nødssett for stranding i ørken. Denne flytypen ble brukt som observasjonsfly flere steder i Afrika og ble brukt som bombefly mot italienske tropper i Abyssinia (Etiopia) så sent som i mai 1941.
Anarkosyndikalisme
Syndikalisme og anarkisme
I anarkosyndikalismen står anarkismen for planen og tankegodset, mens syndikalismen skal være den praktiske vei til det frie og direkte demokrati.
Hawker Hart
Videreutvikling av Hawker Hart
Hawker Osprey var en marineversjon med halekrok for å kunne brukes fra hangarskip eller skytes ut med katapult. Bevæpningen var som på resten av Hart-serien. Den kom ut til skvadronenen i 1932, og over 100 stykker ble bygget. Den var tenkt brukt både som jager og observasjonsfly. Osprey var i tjeneste i Fleet Air Arm som treningsfly fram til 1944. Modellen ble også solgt til Portugal, Spania og Sverige. Den svenske krysseren HMS «Gotland» var utstyrt med 6 stykker.
Anarkosyndikalisme
Historikk
Anarkosyndikalismen stod sterkt i Italia, Frankrike og Spania tidlig på 1900-tallet. CNT (Confederacion Nacional del Trabajo) var en av de største anarkosyndikalistiske fagorganisasjonene, og spilte en viktig rolle under den spanske borgerkrigen. I USA sto IWW (Industrial Workers of the World), relativt sterkt, og i sine glansdager kunne den påkalle støtten til rundt 300 000 arbeidere. I Sverige ble SAC (Sveriges Arbetares Centralorganisation) stiftet i 1910. Den eksisterer ennå, men regnes av enkelte anarkosyndikalister for å være reformistisk.
Jógvan Nybo
Jógvan Nybo (født 1955 på Viðareiði) er en færøysk fagforeningsmann og kommunepolitiker. Han er utdannet fra maskinistskolen i Tórshavn. Han har arbeidet i Strandfaraskip Landsins og ledet maskinistenes fagorganisasjon på Færøyene. Han var formann/borgermester i kommunestyret på Viðareiði fra 1993 til 2004.
Hawker Hart
Videreutvikling av Hawker Hart
I 1933 designet Sydney Camm en monoplanutgave av Hawker Fury. Denne ble liggende i skuffen og ble ikke videre utviklet før Rolls-Royce begynte å utvikle det som skulle bli deres vekljente Merlin-motor. Designen ble utviklet til Hawkers første virkelige enkeltvingede jagerfly, Hawker Hurricane.
Illusions of Evil
Illusions of Evil er den første demoen til det norske thrash metal-bandet Susperia.
370 Modestia
370 Modestia er en hovedbelteasteroide. Den ble oppdaga den 14. juli 1893 av Auguste Charlois fra Observatoire de Nice i Nice. Navnet er latin for sømmelighet.
Herman Melville
Debuten med Typee i 1846 ble den første av seks bøker på seks år hvor han utnytter erfaringene fra tiden om bord.
I årene etter debuten leste Melville mye, og knyttet kontakt med litterært skolerte forfattere som Nathaniel Hawthorne – som han dediserte Moby Dick til; og han ønsket etter hvert å forene den realistiske skildringen i sjøromanene med høyere litterære ambisjoner om å «skildra livsens grunnvilkår». Dette forsøkte han først i Mardi (1849), som med sine abstraksjoner og allegorier ble uvennlig mottatt i samtiden. Med Moby Dick lyktes han imidlertid med å skape «en fantastisk blanding av realistisk roman, naturvitenskapelig reisejournal og prosalyriske visjoner» Verket ble imidlertid ikke særlig godt mottatt ved utgivelsen, og fikk først sin nåværende posisjon som klassiker da Melville ble gjenoppdaget i 1920-årene. Moby Dick blir endog i noen verk framstilt som et «rejält fiasko», og da heller ikke romanen Pierre (1852) gjorde lykke hos publikum med sin «lammande ambivalens overfor mennesket sjølv» , mistet Melville etter hvert troen på at han kunne livnære seg og familien som forfatter.
På norsk finnes Tai-pi (1941, Typee), Billy Budd (1949), Redburn (1953) og Moby Dick. Novellen «Bartleby» finnes i antologien ''Amerika forteller. 1'' (1973).
HMMWV
High Mobility Multipurpose Wheeled Vehicle (HMMWV, uttales Humvee) er et terrenggående kjøretøy produsert av amerikanske AM General. Som navnet antyder så brukes det i en rekke roller som for eksempel feltvogn, sambandsbærer, våpenbærer eller ambulanse.